कहानी की शुरुआत ही बॉलीवुड में हजारों बार इस्तमाल होने वाले सूत्र से होती है, जहां परम (अर्जुन कपूर) को जसमीत (परिणिती चोपड़ा) से अचानक पहली नजर का प्यार हो जाता है, वह जसमीत को दशहरे जश्न में डांस करते हुए देखकर उसपर मोहित हो ताजा है. वहीं जसमीत का सपना जूलरी डिजाइनर बनना है. वह एक सेल्फ डिपेंड वूमन बनने के बारे में सोचती रहती है. बहरहाल उसके दादाजी और भाई का मानना है कि औरतें बच्चे पैदा करने और घर संभालने के लिए ही फिट होती हैं. इसीलिए वे जसमीत की नौकरी के सख्त खिलाफ रहते हैं. मगर जसमीत अपने ख्वाबों को पूरा करने के लिए कोई भी कीमत चुकाने के लिए तैयार रहती है. यहां तक की वह इस सपने को पूरा करने के चलते परम से शादी भी करने तैयार हो जाती है. इसके बाद फिल्म के पहले हाफ में ही इन दोनों की शादी तो हो जाती है, मगर विदेश जाकर सेटल होने में कई दिक्क्तें आने लगती है. तब इंटरवेल के सीन पर एक छोटा सा ट्विस्ट आता है, जहां जसमीत झूठी शादी का स्वांग रचकर लंडन चली आती है.